

 REPUBLIKA HRVATSKA

ŽUPANIJSKO DRŽAVNO ODVJETNIŠTVO

 U ZAGREBU

 Savska cesta 41, Zagreb

Broj: R-28/2021

JN-1/2021

Zagreb, 6. travnja 2021.

DP/DP

**POZIV ZA DOSTAVU PONUDA ZA NABAVU OSOBNOG VOZILA PUTEM
FINANCIJSKOG LEASINGA
(jednostavna nabava)**

1. **OPĆI PODACI**
2. Podaci o naručitelju

Županijsko državno odvjetništvo u Zagrebu

Zagreb, Savska cesta 41

broj telefona: 01/6003-102

internetška adresa: [www.dorh.hr](http://www.dorh.hr)

1. Evidencijski broj nabave

JN-1/2021

1. Procijenjena vrijednost nabave

Procijenjena vrijednost predmeta nabave iznosi 187.200,00 kuna s PDV-om

1. Vrsta postupka nabave

Jednostavna nabava s ciljem sklapanja ugovora o nabavi robe (leasinga)

1. **PODACI O PREDMETU NABAVE**
2. Naziv predmeta nabave

Nabava osobnog vozila putem financijskog leasinga na razdoblje od 60 mjeseci (5 godina) sukladno tehničkim specifikacijama i ostalim traženim uvjetima naznačenim u ovom pozivu za dostavu ponude.

Ponuditelj je obvezan naručitelju ponuditi novo vozilo ili vozilo do najviše jedne godine starosti.

1. Količina predmeta nabave

1 vozilo

1. **Tehnička specifikacija predmeta nabave**

Tehničke specifikacije predmeta nabave nalaze se u Prilogu III ovog poziva (obrazac "Tehnička specifikacija vozila"). Kako bi se ponuda smatrala valjanom, ponuđeno vozilo mora zadovoljiti sve traženo iz obrasca "Tehnička specifikacija vozila" na način da upiše u odgovarajuća polja proizvođača ponuđenu marku i tip vozila ili tvorničku oznaku, te ispuni obrazac u odgovarajućim kolonama sa DA ili NE, odnosno točnim podatkom.

1. Rok isporuke vozila

Odabrani ponuditelj se obvezuje isporučiti vozilo u roku od 180 dana od obostranog potpisa ugovora.

1. Mjesto isporuke vozila

Zagreb

**C. PONUDA**

1. Sadržaj ponude

Ponuda mora sadržavati:

1. popunjen, potpisan i ovjeren troškovnik (Prilog I)
2. popunjen, potpisan i ovjeren ponudbeni list (Prilog II)
3. popunjenu, potpisanu i ovjerenu tablicu Tehnička specifikacija vozila (Prilog IH)
4. katalog, prospekt, fotografiju ili si.

Traženi dokumenti dostavljaju se u izvorniku ili ovjerenoj odnosno neovjerenoj preslici.

1. Način dostavljanja ponude

Ponude se dostavljaju neposredno u pisarnicu naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**Županijsko državno odvjetništvo u Zagrebu
Savska cesta 41/IV, 10000 Zagreb
Evidencijski broj nabave JN-1/2021
Predmet nabave:**

**"Nabava osobnog vozila putem financijskog leasinga"
"PONUDA ZA JEDNOSTAVNU NABAVU-NE OTVARAJ"**

Na omotnici je potrebno naznačiti naziv i adresu ponuditelja.

Ponuditelj određuje naziv dostave ponude i sam snosi rizik eventualnog gubitka, odnosno nepravovremene dostave ponude.

Ponuda bez obzira na način dostave mora biti dostavljena naručitelju isključivo na naznačenu adresu, **najkasnije do 19. travnja 2021. do 16,00 sati.**

Ponude se neće javno otvarati.

Ponude dostavljene nakon isteka roka za dostavu ponuda evidentiraju se kod naručitelja kao zakašnjele ponude, obilježavaju se kao zakašnjele te neotvorene vraćaju pošiljatelju bez odgode.

1. Način izrade ponude

Ponuda se piše neizbrisivom tintom i dostavlja u papirnatom obliku.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

1. Valuta ponude

Cijena ponude izražava se u hrvatskim kunama.

1. Cijena ponude

Ukupni iznos 60 mjesečnih rata za vozilo s uračunatim PDV-om čini 59 mjesečnih leasing rata+otkupna vrijednost objekta leasinga pri redovnom isteku ugovora koja će u otplatnom planu biti evidentirana kao 60-ta mjesečna otplatna rata. Iznos otkupne rate mora biti isti kao mjesečne leasing rate.

U cijenu moraju biti uračunati svi troškovi (uključujući sva davanja do registracije vozila, svu traženu opremu i poseban porez na motorna vozila) i popusti.

Cijena ponude bez PDV-a mora sadržavati sve posredne i neposredne troškove i sva davanja:

-nabavnu cijenu vozila sa svim davanjima do registracije vozila;

-svu traženu opremu iz obrasca "Tehnička specifikacija vozila";

-eventualne troškove obrade financijskog leasinga i sve ostale troškove vezane za to.

Cijena leasinga obroka je nepromjenjiva za cijelo vrijeme trajanja leasinga.

1. Kriterij za odabir ponude

Kriterij odabira najpovoljnije ponude je ekonomski najpovoljniji ponuditelj.

1. Rok, način i uvjeti plaćanja

Predujam je isključen.

Naručitelj će plaćati račune u mjesečnim obrocima na temelju ispostavljenih računa odabranog ponuditelja, sukladno ugovorenom razdoblju trajanja financijskog leasinga za vozilo.

Naručitelj će račune plaćati u kunama u roku od 30 dana od dana zaprimanja računa doznakom na poslovni račun odabranog ponuditelja.

Odabrani ponuditelj može umjesto računa izdati e-račun jer je naručitelj sukladno Zakonu o elektroničkom računu ("Narodne novine" broj 97/18) od 1. prosinca 2018. obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

1. Dodatne informacije i objašnjenja te izmjene Poziva za dostavu ponuda

Naručitelj može u svako doba, a prije isteka roka za podnošenja ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti ovaj Poziv za dostavu ponuda. Naručitelj će nastojati, ali nema obvezu odgovoriti na upit ponuditelja.

Naručitelj će dodatne informacije i objašnjenja objaviti na isti način kao i Poziv.

1. Ostale napomene

Naručitelj će nakon pregleda i ocjena ponuda obavijestiti sve ponuditelje čija ponuda je odabrana. Na postupak provedbe nabave, na odluke o odabiru najpovoljnije ponude ili odluku o poništenju postupka jednostavne nabave, ponuditelji nemaju pravo na pravni lijek. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

ŽUPANIJSKI DRŽAVNI ODVJETNIK

